Ella Pitama

Ella Pitama (Pitema) (; dzimusi  Rīgā) ir Izraēlas starptautiskā lielmeistare šahā (1997).

 Biogrāfija 
Šahu sākusi spēlēt Rīgā. 1990. gadā piedalījusies starptautiskā turnīrā "Rīga—1990", kurā dalījusi 124.-139. vietu.

1991. gadā pārcēlusies uz Izraēlu. No 1992. līdz 1997. gadam vairākkārt pārstāvējusi Izraēlu Eiropas un Pasaules junioru šaha čempionātos dažādās vecuma kategorijās. Lielāko panākumu guvusi 1994. gadā Hanijā, kad Eiropas junioru šaha čempionātā U18 vecuma grupā izcīnījusi bronzas medaļu.

1998. gadā Drēzdenē dalījusi pirmo vietu Pasaules šaha čempiones nosaukuma cikla zonas turnīrā Dresden zt (Women) 1998 un iekļuvusi Pasaules sieviešu šaha čempionātā pēc izslēgšanas sistēmas, kurā 2000. gadā Ņūdelī 1. kārtā zaudējusi Jekaterinai Kovaļevskai.2000 FIDE Knockout Matches 2000. gadā uzvarējusi Izraēlas sieviešu šaha čempionātā. 2001. gadā Telavivā dalījusi trešo vietu starptautiskajā sieviešu šaha turnīrā (uzvarējusi Ildiko Mādla).Tel Aviv (Women) 2001

Pārstāvējusi Izraēlas komandu lielākajos komandu šaha turnīros:
 Pasaules šaha olimpiādēs piedalījusies 4 reizes (1996-2000, 2010). Individuālajā vērtējumā izcīnījusi sudraba (1996) medaļu;OlimpBase :: Women's Chess Olympiads :: Ella Pitam
 Eiropas komandu šaha čempionātos piedalījusies 3 reizes (1997-1999, 2009).OlimpBase :: European Women's Team Chess Championship :: Ella Pitam

Par panākumiem turnīros FIDE 1995. gadā Pitamai piešķīra starptautiskās FIDE meistares (WFM), bet 1997. gadā - starptautiskās lielmeistares (WGM) nosaukumu.

Pēdējā laikā šaha turnīros piedalās reti. Beigusi Haifas universitātes studiju virzienu "apdrošināšana un ekonomika".

 Literatūra 
 Игорь Бердичевский. Шахматная еврейская энциклопедия. Москва: Русский шахматный дом, 2016.  (Igors Berdičevskis "Ebreju šaha enciklopēdija", Maskava, 2016).

 Atsauces 

 Ārējās saites 

Kategorija:1977. gadā dzimušie
Kategorija:Rīgā dzimušie
Kategorija:Izraēlas šahisti
Kategorija:Latvijas šahisti